Cúig cáis as mhó le Moire
Donnchadh Mór Ó Dálaigh cct.
Cúig cáis as mhó le Moire
dar fhuiling rí an ríoghthoighe
tiocfa tráth as tuar toirse
gidh fuar cách sna cásaibh-se.
Fios báis a haoinmhic don óigh
mar thair tarngaire Simóin
fiu a dhoilghe do bhí fan mbás;
ní ní gan chuimhne an chéadchás.
An dara cás cruaidh an sdair sé ar seachrán re trí tráthaibh
mar mhnaoi bhuile do bhí sain
Muire agus í dá iarraidh.
An treas cás do imthigh air
a fhios mar fhuair a mháthair
gné do athruigh dá haghaidh gabhthair é le hÍobhalaibh.
Ar bhfaicsin Críost i gcruth bháis,
a ógh, ba adhbhar uathbháis
t'oidhre dod chomhair san chrann
go ngonaibh doimhne dearnann.
An ceathramhadh cás 's é sain
shaorfas mé ar phéin an pheacaidh tre n-a croidhe do-chuaidh sin
Muire san uaigh dá fhaicsin.
Go raibh Muire uair m'éigne
ort, a Chríost, dar gcoimhéid-ne
's na cúig cáis ag labhra leam
's gach páis dá dtarla id thimcheall.
An ga do cuireadh id chíogh
le ceilg, a oidhre an airdríogh,
cuir led ghrásaibh leis an nga
luibh leis na cásaibh céadna. Cúig.